CELEX: 42010X0731(02)
Language: et
Date: 2010-07-31 00:00:00
Title: Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 71 – ühtsete sätete kohta, mis käsitlevad põllumajandustraktorite tüübikinnitusi seoses juhi vaateväljaga

31.7.2010   
            
            
               ET
            
            
               Euroopa Liidu Teataja
            
            
               L 200/28
            
         Rahvusvahelise avaliku õiguse kohaselt omavad õiguslikku mõju üksnes ÜRO Euroopa Majanduskomisjoni originaaltekstid. Käesoleva eeskirja staatust ja jõustumise kuupäeva tuleb kontrollida ÜRO Euroopa Majanduskomisjoni staatust käsitleva dokumendi TRANS/WP.29/343 viimasest versioonist, mis on kättesaadav järgmisel veebisaidil:
   http://www.unece.org/trans/main/wp29/wp29wgs/wp29gen/wp29fdocstts.html
   Ühinenud Rahvaste Organisatsiooni Euroopa Majanduskomisjoni (UN/ECE) eeskiri nr 71 – ühtsete sätete kohta, mis käsitlevad põllumajandustraktorite tüübikinnitusi seoses juhi vaateväljaga
   Jõustamise kuupäev: 1. august 1987
   SISUKORD
   EESKIRI
   
               1.
            
            Reguleerimisala
         
               2.
            
            Mõisted
         
               3.
            
            Tüübikinnituse taotlemine
         
               4.
            
            Tüübikinnituse andmine
         
               5.
            
            Spetsifikatsioon
         
               6.
            
            Traktoritüübi muudatused ja tüübikinnituse laiendamine
         
               7.
            
            Toodangu nõuetele vastavus
         
               8.
            
            Karistused toodangu nõuetele mittevastavuse eest
         
               9.
            
            Tootmise lõplik peatamine
         
               10.
            
            Tüübikinnituskatsete eest vastutavate tehniliste teenistuste ning haldusasutuste nimed ja aadressid
         LISAD
   
               1. lisa
            
            Teatis traktoritüübile tüübikinnituse andmise (tüübikinnituse laiendamise, tüübikinnituse andmisest keeldumise, tüübikinnituse tühistamise või tootmise lõpliku lõpetamise) kohta vastavalt määrusele nr 71 seoses juhi vaateväljaga
         
               2. lisa
            
            Tüübikinnitusmärkide kujundus
         1.   RAKENDUSALA
   
               1.1.
            
            
               Käesolev eeskiri kehtib põllutraktorite juhtide 180°-se ettepoole suunatud vaatevälja kohta.
            
         2.   MÕISTED
   
               2.1.
            
            
               Käesolevas eekirjas tähendab „põllumajandustraktor” rataste või roomikutega varustatud mis tahes mootorsõidukit, millel on vähemalt kaks telge ja mille tähtsaim omadus on veojõud ning mis on mõeldud teatavate põllu- või metsamajanduses kasutatavate tööriistade, masinate või haagiste tõmbamiseks, lükkamiseks, vedamiseks või käitamiseks. Sellist traktorit võib kohandada ka koorma või reisijate veoks;
            
         
               2.2.
            
            
               „Traktori tüübikinnitus” – traktori tüübikinnitus seoses punktis 2.4 määratletud vaateväljaga
            
         
               2.3.
            
            
               „Traktoritüüp” – traktorid, mis ei erine üksteisest järgmiste oluliste tunnuste poolest:
               
                           2.3.1.
                        
                        
                           välis- ja sisekuju ja asetused punktis 1.1 määratud ala piires, mis võivad mõjutada nähtavust;
                        
                     
                           2.3.2.
                        
                        
                           tuuleklaasi ja küljeakende kuju ja suurus punktis 1.1 määratletud ala piires;
                        
                     
         
               2.4.
            
            
               „Vaateväli”– kogu väli, kuhu traktorist ette ja külgsuunas näeb;
            
         
               2.5.
            
            
               „Võrdluspunkt” – punkt, mis asub traktori keskpikitasandiga paralleelsel istme keset läbival tasandil, vertikaalsuunas 700 mm võrra selle tasandi ja istme pealispinna lõikejoonest ülalpool ja 270 mm võrra istme pealispinna esiserva läbivast ja traktori keskpikitasandiga ristuvast vertikaaltasandist vaagnatoe suunas (joonis 1): niimoodi määratletud võrdluspunkt kehtib tühja istme puhul, mis on sätitud keskmisesse asendisse vastavalt tootja juhendile;
            
         
               2.6.
            
            
               „Poolringikujuline nähtavusala” – poolring, mille moodustab horisontaalsel teetasapinnal vertikaalselt otse võrdluspunkti all asetseva punkti ümber pöörlev 12 m pikkune raadius, nii et traktori liikumise suunas vaadates jääb poolringi kaar traktori ette, kusjuures poolringi piirav diameeter on traktori pikitelje suhtes täisnurga all (joonis 2);
            
         
               2.7.
            
            
               „Peitealad” – poolringikujulise nähtavusala sektorite kõõlud, mis pole konstruktsioonielementide, nagu katusekandepostide, õhuvõtuavade, väljalasketorude, esiklaasi raamide või kaitseraami tõttu nähtavad;
            
         
               2.8.
            
            
               „Vaatevälja sektor” – vaatevälja osa, mis piirneb:
               
                           2.8.1.
                        
                        
                           ülal võrdluspunkti läbiva horisontaaltasandiga;
                        
                     
                           2.8.2.
                        
                        
                           poolringikujulisest nähtavast alast väljapoole jääva alaga maanteel, mis on poolringikujulise nähtava ala sellise sektori jätkuks, mille kõõl on 9,5 m pikk ning asetseb risti traktori keskpikitasandiga paralleelse tasandiga, mis läbib juhiistme keset, kusjuures antud tasand poolitab kõõlu;
                        
                     
         
               2.9.
            
            
               „Klaasipuhastite tööala” – esiklaasi välispinna ala, mida klaasipuhastid puhastavad.
            
         3.   TÜÜBIKINNITUSE TAOTLEMINE
   
               3.1.
            
            
               Tüübikinnitustaotluse seoses juhi vaateväljaga esitab traktoritootja või traktoritootja volitatud esindaja.
            
         
               3.2.
            
            
               Sellele peavad olema lisatud allpool nimetatud dokumendid kolmes eksemplaris ja järgmised andmed:
               
                           3.2.1.
                        
                        
                           traktori kirjeldus vastavalt punktis 2.3 toodud kriteeriumitele koos mõõtmeid sisaldavate jooniste, tootja poolt ettenähtud rehvimõõdu ja sõitjateruumi foto või koostejoonisega; tuleb esitada sõidukitüübi identifitseerimiseks vajalikud numbrid ja/või sümbolid;
                        
                     
                           3.2.2.
                        
                        
                           Andmed võrdluspunkti kohta seoses juhi vaatevälja piiravate mis tahes takistustega, piisavalt üksikasjalikult esitatuna, muu hulgas peitealade arvutamine vastavalt punktis 5.2.2.2 esitatud valemile;
                        
                     
         
               3.3.
            
            
               Tüübikinnituskatsete eest vastutavale tehnilisele teenistusele esitatakse kinnitatavat tüüpi esindav traktor.
            
         4.   TÜÜBIKINNITUSE ANDMINE
   
               4.1.
            
            
               Kui käesoleva määruse alusel kinnitamiseks esitatud traktoritüüp vastab allpool toodud punkti 5 nõuetele, antakse sellele traktoritüübile kinnitus.
            
         
               4.2.
            
            
               Igale tüübikinnituse saanud tüübile antakse tüübikinnitusnumber. Selle kaks esimest numbrit (praegu 00 eeskirja algversiooni korral) näitavad tüübikinnituse andmise ajaks eeskirja viimati tehtud suurimate tehniliste muudatuste seeriat. Sama lepinguosaline ei tohi sama numbrit anda teisele traktoritüübile nagu on määratletud eespool lõikes 2.3.
            
         
               4.3.
            
            
               Teatis traktorile käesoleva eeskirja kohase tüübikinnituse andmise, selle laiendamise, selle andmisest keeldumise, tühistamise või tootmise lõpetamise kohta edastatakse käesolevat eeskirja kohaldavatele kokkuleppeosalistele vormis, mis vastab käesoleva eeskirja 1. lisas esitatud näidisele.
            
         
               4.4.
            
            
               Igale käesoleva eeskirja kohaselt kinnitatud traktoritüübile vastavale traktorile tuleb paigutada tüübikinnituse vormil kindlaksmääratud hästi märgatavasse ja kergesti juurdepääsetavasse kohta rahvusvaheline tüübikinnitusmärk, mis koosneb:
               
                           4.4.1.
                        
                        
                           ringjoonega ümbritsetud E-tähest, millele järgneb tüübikinnituse andnud riigi tunnusnumber (1);
                        
                     
                           4.4.2.
                        
                        
                           käesoleva eeskirja numbrist ning sellele järgnevast tähest „R”, kriipsust ja tüübikinnitusnumbrist, mis paiknevad punktis 4.4.1 kirjeldatud ringist paremal.
                        
                     
         
               4.5.
            
            
               Kui traktor vastab ühe või mitme mõne teise kokkuleppele lisatud eeskirja kohaselt tüübikinnituse saanud traktori tüübile, ei pea selle eeskirja kohaselt kinnituse andnud riik punktis 4.4.1 nimetatud sümbolit kordama; sellisel juhul paigutatakse punktis 4.4.1 ettenähtud sümbolist paremale üksteise alla tulpa eeskirja numbrid ja tüübikinnitusnumbrid ning kõigi nende eeskirjade lisasümbolid, mille kohaselt on antud kinnitus riigis, mis on andnud kinnituse käesoleva eeskirja kohaselt.
            
         
               4.6.
            
            
               Tüübikinnitusmärk peab olema selgelt loetav ja kustutamatu.
            
         
               4.7.
            
            
               Tüübikinnitusmärk tuleb paigutada sõiduki tootja paigaldatud traktoriandmetega plaadi lähedale või selle peale.
            
         
               4.8.
            
            
               Tüübikinnitusmärgi kujunduse näidised on esitatud käesoleva eeskirja 2. lisas.
            
         5.   SPETSIFIKATSIOON
   5.1.   Üldsätted
   
               5.1.1.
            
            
               Traktor peab olema valmistatud ja varustatud nii, et nii maanteeliikluses kui ka põllul või metsas on juhil piisav vaateväli kõikides maantee ja põllu- või metsatöö tavaoludes. Vaatevälja peetakse piisavaks, kui juht näeb mis tahes olukorras osa mõlemast esirattast ning kui järgmised tingimused on täidetud:
            
         5.2.   Vaatevälja kindlakstegemine
   5.2.1.   Peitealade kindlaksmääramise kord
   
               5.2.1.1.
            
            
               Traktor asetatakse horisontaalsele pinnale, nagu on näidatud joonisel 2. Samal horisontaaltasandil, kus paikneb võrdluspunkt, paigaldatakse võrdluspunkti suhtes sümmeetriliselt teineteisest 65 mm kaugusele horisontaalse toe külge kaks punktvalgusallikat, nt 2 × 150 W, 12 V. Tugi peab olema selle keskpunktist pööratav võrdluspunkti läbiva vertikaaltelje ümber. Peitealade mõõtmiseks peab tugi olema joondatud nii, et kahte valgusallikat ühendav joon oleks risti nähtavust takistavat elementi ja võrdluspunkti ühendava joonega. Kasutada tuleb vaatevälja kõige rohkem piiravaid rehve. Valgusallikad lülitatakse sisse korraga või kordamööda ja nähtavust takistava elemendi tekitatud varjude kattumisala ehk peiteala (tumedaim vari) mõõdetakse vastavalt punktile 2.7 (joonis 3).
            
         
               5.2.1.2.
            
            
               Ükski peiteala ei tohi ületada 700 mm.
            
         
               5.2.1.3.
            
            
               Kõrvuti asetsevate üle 80 mm laiuste konstruktsioonielementide tekitatud peitealad peavad paiknema nii, et peitealade keskpunktide vaheline kaugus – mida mõõdetakse poolringikujulise nähtavusala kõõlu pikkusena – oleks vähemalt 2 200 mm.
            
         
               5.2.1.4.
            
            
               Poolringikujulises nähtavusalas ei tohi kokku olla rohkem kui kuus peiteala, punktis 2.8 nimetatud vaatevälja sektoris ei tohi olla rohkem kui kaks peiteala.
            
         
               5.2.1.5.
            
            
               Lubatud on siiski ka peitealade olemasolu, mille laius on suurem kui 700 mm, kuid väiksem kui 1 500 mm, kui neid peitealasid tekitavate elementide konstruktsiooni ei ole võimalik muuta ega neid ümber paigutada. Väljaspool vaatevälja sektorit võib kummalgi pool olla kas
               
                           5.2.1.5.1.
                        
                        
                           kaks peiteala, millest üks ei ületa 700 mm ja teine 1 500 mm või
                        
                     
                           5.2.1.5.2.
                        
                        
                           kaks peiteala, millest kumbki ei ületa 1 200 mm.
                        
                     
         
               5.2.1.6.
            
            
               Tahavaatepeeglitest põhjustatud vaatevälja piiranguid tüübikinnitusega mudelil ei võeta arvesse, kui neid peegleid ei saa teistmoodi paigutada.
            
         5.2.2.   Kahe silma peitealade matemaatiline määramine.
   
               5.2.2.1.
            
            
               Peitealade vastuvõetavust võib kindlaks teha ka matemaatiliselt, ilma et kasutataks punktis 5.2.1 sätestatud menetlust. Peitealade ulatust, jaotumist ja arvu on käsitletud punktides 5.2.1.3– 5.2.1.6.
            
         
               5.2.2.2.
            
            
               Kui aluseks on kaks silma, mille kaugus teineteisest on 65 mm, siis arvutatakse peiteala millimeetrites järgmise valemi abil:
               
                  
               kus
               a on nähtavust takistava elemendi ja võrdluspunkti vaheline kaugus (mm), mõõdetuna piki vaatenurka, mis ühendab võrdluspunkti, takistava elemendi keset ja poolringikujulise nähtavusala perimeetrit;
               b on nähtavust takistava elemendi laius, mõõdetuna horisonaalselt ja risti vaatenurga suhtes.
            
         5.3.   Punktis 5.2 sätestatud kindlakstegemise menetluse võib asendada muu menetlusega, eeldusel et viimase kohta saab väita, et tegemist on sama valiidse menetlusega.
   5.4.   Esiklaasi raami peiteala
   Peitealade kindlaksmääramisel vaatevälja sektoris võib esiklaasi raami ja mis tahes muu takistuse tekitatud peitealad vastavalt punkti 5.2.1.4 sätetele lugeda üheks peitealaks tingimusel, et selle peiteala kõige äärmiste punktide vahekaugus ei ole üle 700 mm.
   5.5.   Klaasipuhasti
   
               5.5.1.
            
            
               Kui traktoril on esiklaas, siis peab sellel olema ka üks või rohkem mootoriga klaasipuhastit. Klaasipuhastite tööala peab tagama selge vaate ettepoole, mis vastab vaatevälja sektoris asuvale poolringikujulise nähtavusala kõõlule pikkusega vähemalt 8 m.
            
         
               5.5.2.
            
            
               Klaasipuhastite töökiirus peab olema vähemalt 20 puhastustsüklit minutis.
            
         6.   TRAKTORITÜÜBI MUUTMINE JA TÜÜBIKINNITUSE LAIENDAMINE
   
               6.1.
            
            
               Igast traktori tüübi muutmisest tuleb teatada tüübikinnituse väljastanud haldusasutusele. Seejärel võib kõnealune asutus kas:
               
                           6.1.1.
                        
                        
                           leida, et tõenäoliselt ei kahjusta tehtud muudatused märgatavalt nõuetele vastavust ning et traktor vastab endiselt nõuetele; või
                        
                     
                           6.1.2.
                        
                        
                           nõuda katsete läbiviimise eest vastutavalt tehniliselt teenistuselt uut katsearuannet.
                        
                     
         
               6.2.
            
            
               Muudatuste loetelu sisaldav teatis tüübikinnituse andmise või sellest keeldumise kohta edastatakse käesolevat eeskirja kohaldavatele kokkuleppeosalistele punktis 4.3 sätestatud korras.
            
         
               6.3.
            
            
               Tüübikinnituse laienduse andnud pädev asutus annab igale niisuguse laienduse kohta koostatud teatisele seerianumbri.
            
         7.   TOODANGU NÕUETELE VASTAVUS
   
               7.1.
            
            
               Iga traktor, mis kannab käesolevas eeskirjas kirjeldatud tüübikinnitusmärki, peab vastama kinnitatud traktoritüübile ning punktis 5 esitatud nõuetele.
            
         
               7.2.
            
            
               Punktis 7.1 sätestatud tüübile vastavuse kontrollimiseks tehakse piisaval arvul käesolevale eeskirjale vastavat tüübikinnitusmärki kandvate seeriatoodangu traktorite pistelisi kontrollimisi.
            
         8.   KARISTUSED TOODANGU NÕUETELE MITTEVASTAVUSE KORRAL
   
               8.1.
            
            
               Traktorile käesoleva eeskirja kohaselt antud tüübikinnituse võib kehtetuks tunnistada, kui punktis 7.1 sätestatud nõuded ei ole täidetud või kui traktor ei läbi punktis 7 ette nähtud katseid.
            
         
               8.2.
            
            
               Kui käesolevat eeskirja rakendav kokkuleppeosaline tühistab tüübikinnituse, mille ta varem on andnud, teatab ta sellest viivitamata teistele käesolevat eeskirja rakendavatele kokkuleppeosalistele, saates neile tüübikinnitusteate koopia, mille lõppu on lisatud suurte tähtedega kirjutatud märkus „TÜÜBIKINNITUS TÜHISTATUD” koos kuupäeva ning allkirjaga.
            
         9.   TOOTMISE LÕPLIK LÕPETAMINE
   Kui tüübikinnituse omanik lõpetab käesoleva eeskirja kohaselt kinnitatud traktoritüübi tootmise, teatab ta sellest kohe tüübikinnituse andnud asutusele. Asjaomase teatise saamise järel teavitab asutus sellest teisi käesolevat eeskirja kohaldavaid kokkuleppeosalisi, saates neile tüübikinnitusteate koopia, mille lõppu on lisatud suurte tähtedega kirjutatud märkus „TOOTMINE LÕPETATUD” koos kuupäeva ja allkirjaga.
   10.   TÜÜBIKINNITUSKATSETE EEST VASTUTAVATE TEHNILISTE TEENISTUSTE JA HALDUSASUTUSTE NIMED JA AADRESSID
   Käesolevat eeskirja kohaldavad kokkuleppeosalised peavad edastama ÜRO sekretariaadile tüübikinnituskatsete läbiviimise eest vastutavate tehniliste teenistuste ja/või nende haldusasutuste nimed ja aadressid, kes annavad tüübikinnitusi ja kellele tuleb saata teatis teistes riikides välja antud tüübikinnituste, nende laiendamise, nende andmisest keeldumise või nende tühistamise kohta.
   
      Joonis 1
   
   
      
   
      Joonis 2
   
   
      
   
      Joonis 3
   
   
      
   
      (1)  1 – Saksamaa, 2 – Prantsusmaa, 3 – Itaalia, 4 – Holland, 5 – Rootsi, 6 – Belgia, 7 – Ungari, 8 – Tšehhoslovakkia, 9 – Hispaania, 10 – Jugoslaavia, 11 – Ühendkuningriik, 12 – Austria, 13 – Luksemburg, 14 – Šveits, 15 – Saksa Demokraatlik Vabariik, 16 – Norra, 17 – Soome, 18 – Taani, 19 – Rumeenia, 20 – Poola, 21 – Portugal, 22 – Nõukogude Liit. Teistele riikidele antakse järgmised numbrid selle kronoloogilise järjekorra alusel, milles nad ratifitseerivad kokkuleppe, milles käsitletakse mootorsõidukite seadmete ja osade tüübikinnituse ja selle vastastikuse tunnustamise ühtsete tingimuste vastuvõtmist, või ühinevad sellega, ning ÜRO peasekretär edastab selliselt antud numbrid kokkuleppeosalistele.
   
      1. LISA
      
         
   
   
      2. LISA
      
         TÜÜBIKINNITUSMÄRKIDE KUJUNDUS
      
      MUDEL A
      (vt käesoleva eeskirja punkti 4.4)
      
         
      MUDEL B
      (vt käesoleva eeskirja punkti 4.5)
      
         
      
         (1)  Teine number on esitatud vaid näitena.